специфични сектори или дейности.В рамките на настоящото споразумение всяка една от страните може да формулира предложения за разширяване обхвата на сътрудничеството, като държи сметка за придобития опит по прилагането на споразумението.Член 17Други договореностиБез да се засягат съответните разпоредби на договорите за създаване на Европейските общности, нито настоящото споразумение, нито което и да било действие, предприето в съответствие с него, не засяга по никакъв начин правомощието на държавите — членки на Европейския съюз, да предприемат двустранни дейности с Република Йемен в рамките на икономическото сътрудничество или в случай на нужда да сключат нови споразумения за икономическо сътрудничество с Република Йемен.При условие, че се спазват разпоредбите на предходния параграф, разпоредбите на настоящото споразумение заменят разпоредбите на споразуменията, сключени между държавите — членки на Европейския съюз, и Република Йемен, когато тези разпоредби са несъвместими или идентични с разпоредбите на настоящото споразумение.Член 18Неизпълнение на споразумениетоАко която и да било от страните прецени, че другата страна не е изпълнила някое от задълженията си по настоящото споразумение, тя може да предприеме необходимите мерки. Преди да направи това, с изключение на случаите от спешна необходимост, тя предоставя на другата страна цялата относима информация, необходима за щателно проучване на ситуацията с оглед намиране на приемливо за страните решение.При подбора на мерките приоритетно внимание следва да се отдели на тези от тях, които в най-малка степен смущават действието на настоящото споразумение. Тези мерки незабавно се съобщават на другата страна, а в случай че другата страна поиска това, се провеждат консултации по тях.Член 19Подходящи условия за експертите на ЕО в рамките на дейностите по сътрудничество в Република Йемен, финансирани от ЕОЗа да се улесни сътрудничеството в рамките на споразумението, йеменското правителство предоставя на служителите и експертите на Общността, участващи в дейностите по сътрудничеството, обичайните гаранции, благоприятни условия и законови привилегии в съответствие с международните стандарти, които са необходими за изпълнението на техните функции. Доставките и стоките, внесени в Република Йемен в рамките на изпълнението на дейностите по сътрудничеството, трябва също да бъдат освободени от такси, мита или всякаква друга форма на облагане.Член 20Териториална приложимостНастоящото споразумение се прилага от една страна на териториите, спрямо които се прилага Договорът за създаване на Европейската общност, при условията, посочени в този договор, а от друга страна — на територията на Република Йемен.Член 21Влизане в силаНастоящото споразумение влиза в сила в първия ден от месеца, следващ датата, на която страните взаимно се нотифицират за приключването на процедурите, необходими за тази цел.Настоящото споразумение се сключва за неопределен срок, освен ако не бъде денонсирано от едната от страните.Член 22Текстове с еднаква автентичностНастоящото споразумение е съставено в два еднообразни екземпляра на английски, гръцки, датски, испански, италиански, немски, нидерландски, португалски, френски, фински, шведски и арабски език, като всички текстове са еднакво автентични.Член 23ПриложенияПриложенията към настоящото споразумение съставляват неразделна част от него.Съставено в Брюксел на двадесет и пети ноември хиляда деветстотин деветдесет и седма година.Съветът на Европейския съюз+++++ TIFF +++++Република Йемен+++++ TIFF +++++--------------------------------------------------19980311ПРИЛОЖЕНИЕ IДекларация във връзка с член 18 — неизпълнение на споразумениетоa) За целите на тълкуването и практическото прилагане на настоящото споразумение, страните се договарят изразът "случаи от спешна